ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-2575/97 υποβολή: Νικήτας Κακλαμάνης (UPE) προς την Επιτροπή (24 Iουλίου 1997)

Θέμα: Προσωπικό και έργο της Ευρωπαϊκής Υπηρεσίας Περιβάλλοντος (Ε.Ε.Α.)

Ο χαρακτήρας της δραστηριότητας της Ε.Ε.Α. είναι πολύ συγκεκριμένος και τα καθήκοντά της είναι εντελώς συμβουλευτικά, όπως άλλωστε αναφέρεται και στο φυλλάδιο «Putting Information to work» που η ίδια εξέδωσε το 1995. Παρόλα αυτά, παρατηρείται μια σημαντική αύξηση του προσωπικού που απασχολείται σε αυτήν, ενώ υψηλές εμφανίζονται και οι προβλέψεις του προϋπολογισμού της για το 1997 και το 1998.

Θα ήθελα να πληροφορηθώ από την Ευρωπαϊκή Επιτροπή, η οποία εποπτεύει την εν λόγω Υπηρεσία, γιατί η Ε.Ε.Α. ζήτησε το 1997 αύξηση του προσωπικού της, ποιά ήταν η κατανομή του ανά εθνικότητα, και ποιό ακριβώς επιστημονικό έργο προορίζεται να επιτελέσει.

Απάντηση της κας Bjerregaard εξ ονόματος της Επιτροπής (18 Σεπτεμβρίου 1997)

Το Αξιότιμο Μέλος του Κοινοβουλίου παρακαλείται να ανατρέξει στην απάντηση της Επιτροπής στην προηγούμενη γραπτή ερώτησή του Ε-1767/97 ((ΕΕ C 21 της 22.1.1998, σελ. 93. )), όπου εξηγείται ότι ο Ευρωπαϊκός Οργανισμός Περιβάλλοντος (ΕΟΠ) αποτελεί ανεξάρτητο φορέα με νομική υπόσταση, μολονότι χρηματοδοτείται σχεδόν κατ' αποκλειστικότητα από εισφορά που προέρχεται από τον κοινοτικό προϋπολογισμό. Η Επιτροπή δεν επιβλέπει τις δραστηριότητες του Οργανισμού. Ο διευθύνων σύμβουλος είναι ο νόμιμος εκπρόσωπος του Οργανισμού. Διορίζεται από το διοικητικό συμβούλιο του Οργανισμού και τα καθήκοντά του καθορίζονται στο άρθρο 9 του κανονισμού (ΕΟΚ) αριθ. 1210/90 ((ΕΕ L 120 της 11.5.1990. )) 7 στις αρμοδιότητές του περιλαμβάνονται τα ζητήματα προσωπικού. Ως εκ τούτου, κάθε ερώτηση που αφορά την ακολουθούμενη πολιτική και πρακτική στο θέμα των προσλήψεων πρέπει να απευθύνεται στον διευθύνοντα σύμβουλο.

Στο προσχέδιο προϋπολογισμού για το 1998, η Επιτροπή προτείνει αμετάβλητο συνολικό ύψος κονδυλίων 16,5 εκατομ. ECU, ενώ το συμπλήρωμα προσωπικού του οργανισμού παραμένει αμετάβλητο (62 υπάλληλοι).

Ο ρόλος του οργανισμού καθορίζεται στον κανονισμό (ΕΟΚ) αριθ. 1210/90 και συνίσταται στην παροχή αντικειμενικών, αξιόπιστων και συγκρίσιμων πληροφοριών σε ευρωπαϊκό επίπεδο, τις οποίες τόσο η Κοινότητα όσο και τα κράτη μέλη μπορούν να χρησιμοποιήσουν στην αξιολόγηση και διαμόρφωση μέτρων πολιτικής για την προστασία του περιβάλλοντος. Οι πληροφορίες αυτές πρέπει επίσης να προωθούν την λήψη μέτρων για την ενημέρωση του κοινού όσον αφορά την κατάσταση του περιβάλλοντος.
ΓΡΑΠΤΗ ΕΡΩΤΗΣΗ E-2511/97 υποβολή: Riccardo Nencini (PSE) προς την Επιτροπή (22 Iουλίου 1997)

Θέμα: Χώρος εναπόθεσης απορριμμάτων του «Rio Torto» (Πίζα, Ιταλία)

Έχοντας υπόψη τα σχέδια δημιουργίας ενός τεράστιου χώρου εναπόθεσης απορριμμάτων, συμπεριλαμβανομένων ειδικών αποβλήτων της βιομηχανίας βυρσοδεψίας, στη θέση Rio Torto, κόντά στην πόλη της Volterra (PI), μια πόλη με έντονο πολιτιστικό, τουριστικό και περιβαλλοντικό ενδιαφέρον 7 γνωρίζοντας ότι η περιοχή που προορίζεται για την κατασκευή του χώρου εναπόθεσης απορριμμάτων προστατεύεται ήδη νομίμως διότι διαρρέεται από ένα ρεύμα ύδατος το οποίο μέσω του ποταμού Era χύνεται στον Arno και επιπλέον το υπέδαφος είναι πλούσιο σε θειούχα θερμά ύδατα 7

Ποια μέτρα σκοπεύει να πάρει η Επιτροπή ώστε να τηρηθεί ο νόμος και να αποτραπεί η δημιουργία ενός τεράστιου χώρου εναπόθεσης απορριμμάτων σε μια θέση με ιδιαίτερο τουριστικό και περιβαλλοντικό ενδιαφέρον.

Απάντηση της κας Bjerregaard εξ ονόματος της Επιτροπής (19 Σεπτεμβρίου 1997)

Η Επιτροπή έχει ενημερωθεί για έργο κατασκευής μονάδας απόρριψης ειδικών αποβλήτων από μια βυρσοδεψεία πλησίον του Rio Torto.

Λόγω της φύσεως των υπόψη αποβλήτων, το έργο θα έπρεπε να περιλαμβάνεται στο παράρτημα Ι ή στο παράρτημα ΙΙ της οδηγίας 85/337/ΕΟΚ ((EE L 175 της 5.7.1985. )) όσον αφορά την υπαγωγή ορισμένων δημόσιων και ιδιωτικών έργων στη διαδικασία περιβαλλοντικών επιπτώσεων.

Η Επιτροπή θα παρέμβει επομένως στις ιταλικές αρχές ώστε να της διαβιβάσουν τις παρατηρήσεις των στη συγκεκριμένη περίπτωση, και τοιουτοτρόπως να κατοχυρωθεί η τήρηση του κοινοτικού δικαίου, συγκεκριμένα της οδηγίας 85/337/ΕΟΚ.
ΓΡΑΠΤΗ ΕΡΩΤΗΣΗ E-2720/97 υποβολή: Susan Waddington (PSE) προς την Επιτροπή (1 Σεπτεμβρίου 1997)

Θέμα: Διάκριση βάσει της ηλικίας κατά τις προσλήψεις - Σχέδιο Συνθήκης του Άμστερνταμ

Δεδομένου ότι το κείμενο του σχεδίου Συνθήκης του Άμστερνταμ περιλαμβάνει νέο άρθρο 6α το οποίο παρέχει τη δυνατότητα στην Κοινότητα να αναλάβει δράση «για την καταπολέμηση των διακρίσεων λόγω φύλου, φυλετικής ή εθνοτικής καταγωγής, θρησκείας ή πεποιθήσεων, αναπηρίας, ηλικίας ή γενετήσιου πρανατολισμού», ποία συνέπεια θεωρεί η Επιτροπή ότι θα έχει το συγκεκριμένο άρθρο, όταν ολοκληρωθεί η επικύρωση της Συνθήκης, στις δικές της πρακτικές προσλήψεων οι οποίες εμπεριέχουν όρια ηλικίας;

Θα οδηγήσει τώρα η προοπτική αυτή την Επιτροπή στην άρση της χρήσεως φραγμών ως προς την ηλικία κατά την πρόσληψη προσωπικού;

Κοινή απάντηση του κ. Liikanen εξ ονόματος της Επιτροπής στις γραπτές ερωτήσεις E-2556/97 και E-2720/97 (22 Σεπτεμβρίου 1997)

Απαντώντας στις ερωτήσεις 1 - 3 η Επιτροπή επιβεβαιώνει ότι με κοινή συμφωνία τα κοινοτικά όργανα εφαρμόζουν κατά κανόνα για τη συμμετοχή στους διαγωνισμούς βασικού βαθμού όριο ηλικίας 35 ετών. Υπάρχουν διάφοροι λόγοι για την επιβολή ορίου ηλικίας οι οποίοι έχουν όλοι αναπτυχθεί σε απαντήσεις που έχουν δοθεί σε διάφορες κοινοβουλευτικές ή παρόμοιες ερωτήσεις.

Ωστόσο, όπως αναφέρεται στην απάντηση στην ερώτηση του Αξιότιμου Μέλους του Κοινοβουλίου Ε-1623/97 κ. Alex Smith ((ΕΕ C 45 της 10.2.1998. )) η Επιτροπή εξετάζει το ενδεχόμενο να αυξήσει το όριο ηλικίας για την πρόσληψη υπαλλήλων.

Είχε ήδη πραγματοποιηθεί μια πρώτη συζήτηση στο σώμα των διευθυντών διοικήσεων για να υιοθετηθεί κοινή μέθοδος στα ευρωπαϊκά όργανα. Οι συζητήσεις συνεχίζονται στο σώμα αυτό στις αρχές του φθινοπώρου.

Θέμα του ορίου ηλικίας θα αξιολογηθεί μεταξύ άλλων στο πλαίσιο της μελλοντικής έναρξης ισχύος του άρθρου 6α της Συνθήκης του Άμστερνταμ για τη μη διάκριση, ιδίως λόγω ηλικίας καθώς και σε συνάρτηση με την εξέλιξη των πρακτικών στα κράτη μέλη.
ΓΡΑΠΤΗ ΕΡΩΤΗΣΗ E-2186/97 υποβολή: Hiltrud Breyer (V) προς το Συμβούλιο (25 Iουνίου 1997)

Θέμα: Κανονισμός 258/97 για τα νέα τρόφιμα και τα νέα συστατικά τροφίμων - Εργαστηριακές προδιαγραφές

Υπάρχουν γενικώς δεσμευτικές διαδικασίες και προβλέπεται υποχρέωση υποβολής λεπτομερούς έκθεσης για τις εργασίες που πρόκειται να πραγματοποιηθούν σε εργαστήριο;

Κοινή απάντηση στις γραπτές ερωτήσεις Ε-2160/97, Ε-2162/97, Ε-2164/97, Ε-2166/97, Ε-2176/97, Ε-2178/97, Ε-2180/97, Ε-2182/97 και Ε-2186/97 (28 Οκτωβρίου 1997)

Οπως καθορίζεται στο άρθρο 8, παράγραφος 1, στο α), του κανονισμού 258/97 ((ΕΕ L 43 της 14.2.1997. )), μια κατάλληλη ανάλυση πρέπει να επιτρέπει, ενδεχομένως, να καταδειχθεί ότι ορισμένα χαρακτηριστικά ενός τροφίμου ή συστατικού τροφίμου «είναι διαφορετικά σε σύγκριση με ένα συμβατικό τρόφιμο ή συστατικό τροφίμου, έχοντας υπόψη τα αποδεκτά όρια των φυσικών παραλλαγών για τα χαρακτηριστικά αυτά». Υπενθυμίζεται εξάλλου ότι οι ενδεχόμενοι κανόνες εφαρμογής του άρθρου 8 θα υιοθετηθούν σύμφωνα με τη διαδικασία (επιτροπής) η οποία προβλέπεται στο άρθρο 13.

Η διατύπωση των ερωτήσεων δεν επιτρέπει τον προσδιορισμό των ελέγχων στους οποίους αναφέρεται η αξιότιμη κα Βουλευτής. Σε κάθε περίπτωση πάντως, εφαρμόζονται οι γενιδκές διατάξεις της κοινοτικής νομοθεσίας σε θέματα ελέγχου των τροφίμων.

Όσον αφορά τις αξιολογήσεις που πρέπει να διενερηθούν βάσει των άρθροων 4 και 6 του κανονισμού 258/97, ο τρόπος εφαρμογής τους, και συγκεκριμένα ο ρόλος των κρατών μελών σε σχέση με τους οργανισμούς αξιολόγησης, προβλέπεται στο άρθρο 4, παράγραφος 3, και στο άρθρο 6, παράγραφοι 2 έως 4 συμπληρωμένα, ενδεχομένως, από τα άρθρα 7 και 9. Αυτές οι τελικές διατάξεις συμπληρώνονται ενδεχομένως από τις σχετικές διατάξεις της οδηγίας 90/220/ΕΟΚ ((ΕΕ L 117 της 8.5.1990. )).

Όσον φαορά τις μεθόδους ανάλυσης, υπενθυμίζεται ότι το άρθρο 4 της οδηγίας 93/99/ΕΟΚ ((ΕΕ L 290 της 24.11.1993. )) προβλέπει ότι τα κράτη μέλη εξασφαλίζουν ότι η κύρωση των μεθόδων ανάλυσης πυο εφαρμόζονται στα πλαίσια επισήμου ελέγχου των τροφίμων ανταποκρίνεται, όταν είναι δυνατόν, σε ορισμένα κριτήρια που καθορίζονται από τη οδηγία 85/591/ΕΟΚ ((ΕΕ L 372 της 31.12.1985. )) για την καθιέρωση κοινοτικών τρόπων δειγματοληψίας και μεθόδων ανάλυσης για τον έλεγχο των τροφίμων.
ΓΡΑΠΤΗ ΕΡΩΤΗΣΗ P-2493/97 υποβολή: Marilena Marin (UPE) προς την Επιτροπή (9 Iουλίου 1997)

Θέμα: Διευρωπαϊκά δίκτυα: αλλαγές στο σχέδιο προτεραιότητας Μιλάνου-Βενετίας (σύνδεση υψηλής ταχύτητας)

Στο πλαίσιο των διευρωπαϊκών δικτύων μεταφορών, η κατασκευή του τμήματος σύνδεσης υψηλής ταχύτητας Μιλάνου-Βενετίας, που είναι ένα από τα 14 σχέδια προτεραιότητας, προχωρεί πολύ αργά.

Προφανώς για το λόγο αυτόν, η εταιρεία «Bonifica» (όμιλος FIAT και IRI) προετοίμασε μελέτη σκοπιμότητας που προβλέπει ότι, προκειμένου να διασφαλιστεί η σύνδεση του τμήματος αυτού με το «διάδρομο της Αδριατικής» (του οποίου η μελέτη σκοπιμότητας συγχρηματοδοτήθηκε από την Ευρωπαϊκή Ένωση), τα τρένα υψηλής ταχύτητας που έρχονται από το Μιλάνο πρέπει να κατευθύνονται στη Μπολόνια, «παρακάμπτοντας» έτσι το σημαντικό σταθμό σιδηροδρομικών και συνδυασμένων μεταφορών της Βερόνα.

Ερωτάται συνεπώς η Ευρωπαϊκή Επιτροπή:

1. Είναι ενήμερη για αυτή τη μελέτη σκοπιμότητας;

2. Δεν εκτιμά ότι κάτι τέτοιο είναι ολοκληρωτικά αντίθετο με τις κατευθυντήριες γραμμές που εγκρίθηκαν στο Έσσεν;

3. Η διαδικασία αυτή κοινοποιήθηκε στην Επιτροπή;

4. Με ποιο τρόπο προτίθεται να παρέμβει για να διασφαλίσει την υλοποίηση των σχεδίων προτεραιότητας σύμφωνα με τον αρχικό σχεδιασμό τους και την ολοκλήρωσή τους χωρίς καμία αλλαγή, βάσει των δεσμεύσεων που έλαβαν τα κράτη μέλη;

5. Δεν εκτιμά ότι για οποιαδήποτε αλλαγή σε ένα σχέδιο προτεραιότητας είναι αναγκαία η προηγούμενη σύμφωνη γνώμη του Ευρωπαϊκού Κοινοβουλίου, σύμφωνα με τη διαδικασία συναπόφασης;

Απάντηση του κ. Kinnock εξ ονόματος της Επιτροπής (4 Σεπτεμβρίου 1997)

1. - 3. Η Επιτροπή δεν έχει λάβει γνώση της μελέτης σκοπιμότητας που αναφέρει το Αξιότιμο Μέλος του Κοινοβουλίου και κατά συνέπεια δεν μπορεί να την σχολιάσει.

4. Η Επιτροπή υποστηρίζει πλήρως την υλοποίηση των έργων κοινού ενδιαφέροντος, όπως αυτά προσδιορίζονται στην απόφαση 1962/96/ΕΚ του Κοινοβουλίου και του Συμβουλίου της 23ης Ιουλίου 1996 σχετικά με τις κοινοτικές κατευθυντήριες γραμμές για την ανάπτυξη του δικτύου των διευρωπαϊκών μεταφορών (ΤΕΝ-Τ) ((ΕΕ L 228 της 9.9.1996 )). Κατά την χρονική περίοδο 1991 έως 1996 η Κοινότητα συγχρηματοδότησε με ποσό ύψους 40 MECU περίπου από το κονδύλιο ΤΕΝ-Τ του προϋπολογισμού, για το τμήμα Τουρίνου - Βενετίας του έργου Λυών - Τεργέστη. Η Επιτροπή παρακολουθεί την υλοποίηση των κατευθυντηρίων γραμμών που περιλαμβάνονται στην απόφαση 1692/96/ΕΚ και θα υποβάλει έκθεση προς το Κοινοβούλιο σχετικά με την υλοποίησή τους, σύμφωνα με το άρθρο 18, παράγραφος 3, της απόφασης.

5. Τα 14 έργα που εγκρίθηκαν από το Ευρωπαϊκό Συμβούλιο του Έσσεν στις 9 και 10 Δεκεμβρίου 1994 αναφέρονται στο παράρτημα ΙΙΙ της απόφασης 1692/96/ΕΚ. Είναι αυτονόητο ότι για οποιαδήποτε αλλαγή του παραρτήματος, το οποίο αποτελεί αναπόσπαστο μέρος της απόφασης, θα πρέπει να ακολουθηθεί η διαδικασία συναπόφασης.
ΓΡΑΠΤΗ ΕΡΩΤΗΣΗ E-2182/97 υποβολή: Hiltrud Breyer (V) προς το Συμβούλιο (25 Iουνίου 1997)

Θέμα: Κανονισμός περί νέων τροφίμων 258/97 - προσαρμογή των ορίων ευαισθησίας κατά την απόδειξη

Θα προσαρμόζονται διαρκώς στην πρόοδο της τεχνικής τα όρια ευαισθησίας για την απόδειξη γενετικών τροποποιήσεων;

Κοινή απάντηση στις γραπτές ερωτήσεις Ε-2160/97, Ε-2162/97, Ε-2164/97, Ε-2166/97, Ε-2176/97, Ε-2178/97, Ε-2180/97, Ε-2182/97 και Ε-2186/97 (28 Οκτωβρίου 1997)

Οπως καθορίζεται στο άρθρο 8, παράγραφος 1, στο α), του κανονισμού 258/97 ((ΕΕ L 43 της 14.2.1997. )), μια κατάλληλη ανάλυση πρέπει να επιτρέπει, ενδεχομένως, να καταδειχθεί ότι ορισμένα χαρακτηριστικά ενός τροφίμου ή συστατικού τροφίμου «είναι διαφορετικά σε σύγκριση με ένα συμβατικό τρόφιμο ή συστατικό τροφίμου, έχοντας υπόψη τα αποδεκτά όρια των φυσικών παραλλαγών για τα χαρακτηριστικά αυτά». Υπενθυμίζεται εξάλλου ότι οι ενδεχόμενοι κανόνες εφαρμογής του άρθρου 8 θα υιοθετηθούν σύμφωνα με τη διαδικασία (επιτροπής) η οποία προβλέπεται στο άρθρο 13.

Η διατύπωση των ερωτήσεων δεν επιτρέπει τον προσδιορισμό των ελέγχων στους οποίους αναφέρεται η αξιότιμη κα Βουλευτής. Σε κάθε περίπτωση πάντως, εφαρμόζονται οι γενιδκές διατάξεις της κοινοτικής νομοθεσίας σε θέματα ελέγχου των τροφίμων.

Όσον αφορά τις αξιολογήσεις που πρέπει να διενερηθούν βάσει των άρθροων 4 και 6 του κανονισμού 258/97, ο τρόπος εφαρμογής τους, και συγκεκριμένα ο ρόλος των κρατών μελών σε σχέση με τους οργανισμούς αξιολόγησης, προβλέπεται στο άρθρο 4, παράγραφος 3, και στο άρθρο 6, παράγραφοι 2 έως 4 συμπληρωμένα, ενδεχομένως, από τα άρθρα 7 και 9. Αυτές οι τελικές διατάξεις συμπληρώνονται ενδεχομένως από τις σχετικές διατάξεις της οδηγίας 90/220/ΕΟΚ ((ΕΕ L 117 της 8.5.1990. )).

Όσον φαορά τις μεθόδους ανάλυσης, υπενθυμίζεται ότι το άρθρο 4 της οδηγίας 93/99/ΕΟΚ ((ΕΕ L 290 της 24.11.1993. )) προβλέπει ότι τα κράτη μέλη εξασφαλίζουν ότι η κύρωση των μεθόδων ανάλυσης πυο εφαρμόζονται στα πλαίσια επισήμου ελέγχου των τροφίμων ανταποκρίνεται, όταν είναι δυνατόν, σε ορισμένα κριτήρια που καθορίζονται από τη οδηγία 85/591/ΕΟΚ ((ΕΕ L 372 της 31.12.1985. )) για την καθιέρωση κοινοτικών τρόπων δειγματοληψίας και μεθόδων ανάλυσης για τον έλεγχο των τροφίμων.
ΓΡΑΠΤΗ ΕΡΩΤΗΣΗ P-2618/97 υποβολή: Jan Sonneveld (PPE) προς την Επιτροπή (18 Iουλίου 1997)

Θέμα: Εξαγωγή στη Γαλλία ξηράς κοπριάς ορνιθώνων

Η Γαλλική Νομαρχία στο Aube, στις 17 Ιουνίου 1997, αρνήθηκε να εκδόσει άδεια για τη μεταφορά ξηράς κοπριάς ορνιθώνων. Η Νομαρχία επισημαίνει ότι το αίτημα αυτό δεν συνάδει προς το Περιφερειακό Σχέδιο διάθεσης βιομηχανικών αποβλήτων της Champagne-Ardenne.Στο σχέδιο αυτό δίνεται προτεραιότητα στα τοπικώς παραγόμενα ζωϊκά λιπάσματα.

1. Δεν φρονεί η Επιτροπή ότι η ξηρά κοπριά ορνιθώνων αποτελεί υψηλής αξίας ζωϊκό λίπασμα για το οποίο οι αγοραστές είναι διατεθειμένοι να καταβάλλουν το σχετικό αντίτιμο και, συνεπώς, δεν θα έπρεπε να θεωρείται ως απόβλητο;

2. Δεν φρονεί η Επιτροπή ότι, όπως τα σιτηρά αποτελούν σημαντικό παράγοντα στην κτηνοτροφία, έτσι και το καλής ποιότητος ζωϊκό λίπασμα είναι ουσιαστικός παράγοντας για την παραγωγή ορισμένων γεωργικών προϊόντων;

3. Δεν φρονεί η Επιτροπή ότι αυτή η κατ' ουσίαν απογόρευση εισαγωγής για το προαναφερθέν υψηλής αξίας ζωϊκό λίπασμα αντιβαίνει προς τους κανόνες της εσωτερικής αγοράς;

4. Προτίθεται η Επιτροπή να προβεί στα ανάλογα διαβήματα προς την προαναφερθείσα Νομαρχία προκειμένου να ακυρωθούν αυτά τα εμπορικά κωλύμματα;

Απάντηση του κ. Fischler εξ ονόματος της Επιτροπής (12 Σεπτεμβρίου 1997)

Από κτηνιατρική άποψη, οι ενδοκοινοτικές ανταλλαγές ξηράς κοπριάς ορνιθώνων υπόκεινται στην οδηγία 91/118/ΕΚ του Συμβουλίου ((ΕΕ L 62 της 15.3.1993 )), για τον καθορισμό των όρων υγειονομικού ελέγχου καθώς και των υγειονομικών όρων που διέπουν το εμπόριο και τις εισαγωγές στην Κοινότητα προϊόντων που δεν υπόκεινται, όσον αφορά του προαναφερόμενους όρους, στις ειδικές κοινοτικές ρυθμίσεις.

Από άποψη προστασίας του περιβάλλοντος (προστασία του υδάτινου οικοσυστήματος, σχέδια χρησιμοποίησης ζωικών λιπασμάτων), οι ανταλλαγές ξηράς κοπριάς ορνιθώνων δεν συμπεριλαμβάνονται σε κάποιον ειδικό κανονισμό της Κοινότητας, αλλά καθορίζονται από τις διατάξεις κάθε κράτους, όπως αυτές διαμορφώνονται στο πλαίσιο των αντίστοιχων γενικών διατάξεων της Κοινότητας.

Η Επιτροπή, λαμβάνοντας γνώση των σημαντικών στοιχείων της εν λόγω υπόθεσης, θα διενεργήσει, αν χρειαστεί, σχετική έρευνα, στα πλαίσια της διαδικασίας που προβλέπεται από το άρθρο 169 της συνθήκης ΕΚ.
ΓΡΑΠΤΗ ΕΡΩΤΗΣΗ E-2229/97 υποβολή: Αλέξανδρος Αλαβάνος (GUE/NGL) προς την Επιτροπή (2 Iουλίου 1997)

Θέμα: Πορεία της Αγωγής Υγείας στα ελληνικά σχολεία

Η αγωγή υγείας αποτελεί την πρώτη προσέγγιση της πρόληψης και μέσω αυτής συμβάλλει στην προαγωγή της σωματικής και ψυχικής υγείας των νέων. Ενσωματώνει μέσα στη μεθοδολογία της την εκπαίδευση, τη διαπαιδαγώγηση και τελικά την υιοθέτηση ενός υγιούς τρόπου ζωής αλλά και μπορεί να αντιμετωπίσει προβλήματα που παρουσιάζονται στις μαθητικές κοινότητες π.χ. ναρκωτικά.

Στο πρόγραμμα «Εκπαίδευση και Αρχική Επαγγελματική Κατάρτιση» της Ελλάδας υπάρχει το υποπρόγραμμα 1. Γενική και Τεχνική Εκπαίδευση στο μέτρο 1 του οποίου αναφέρονται ενέργειες για την Αγωγή.

Δεδομένου ότι υπάρχει χρονοδιάγραμμα για το ανωτέρω υποπρόγραμμα Υγείας, ερωτάται η Επιτροπή:

1. Ποιες ενέργειες έχουν γίνει για την υλοποίηση του μέτρου και ποιες οι απορροφήσεις;

2. Υπάρχουν καθυστερήσεις και πού οφείλονται;

Απάντηση του κ. Flynn εξ ονόματος της Επιτροπής (2 Οκτωβρίου 1997)

Η ενέργεια που αναφέρεται στο θέμα αποτελεί μια επιμέρους δράση της δράσης 1.1.ζ (αγωγή σχετικά με το περιβάλλον - αγωγή σχετικά με ορισμένα θέματα υγείας (πρόληψη ναρκωτικών, ΑΙDS, οινοπνευματώδη ποτά, διατροφή) - διαπαιδαγώγηση των καταναλωτών) του μέτρου 1.1 («Ενίσχυση των προγραμμάτων δευτεροβάθμιας εκπαίδευσης») του υποπρογράμματος 1 (Γενική και τεχνική εκπαίδευση) του εν λόγω προγράμματος.

Το περιεχόμενο της επιμέρους δράσης «εισαγωγή μαθημάτων υγείας στη δευτεροβάθμια εκπαίδευση» καθορίστηκε από το υπουργείο Παιδείας και θεσπίστηκε επίσημα από την επιτροπή παρακολούθησης του προγράμματος το Μάιο του 1996. Τα σχέδια που συμπεριλαμβάνονται σ' αυτή την ενέργεια αναφέρονται στην ανάπτυξη εκπαιδευτικών προγραμμάτων και υλικού, στη δημιουργία ενός δικτύου υπευθύνων για το θέμα αυτό, στην κατάρτιση των εκπαιδευτών, στην εφαρμογή ορισμένων προγραμμάτων στα σχολικά ιδρύματα και στην αξιολόγηση και διάδοση των συμπερασμάτων.

Ο συνολικός προϋπολογισμός της επιμέρους δράσης ανέρχεται σε 8,23 εκατομ. ECU, που κατανέμεται ουσιαστικά μεταξύ του 1996 (0,32 εκατομ. ECU), 1997 (3,21 εκατομ. ECU), 1998 (2, 44 εκατομ. ECU) και 1999 (2,21 εκατομ. ECU).

Το 34% του προϋπολογισμού της επιμέρους δράσης προορίζεται για την ανάπτυξη εκπαιδευτικών προγραμμάτων και υλικού, το 25% για την κατάρτιση των εκπαιδευτών, το 17% για την ανάπτυξη του δικτύου, το 17% για την εφαρμογή της ενέργειας στα εκπαιδευτικά ιδρύματα και το 6% για την αξιολόγηση και τη διάδοση των αποτελεσμάτων.

Οι λόγοι για την καθυστέρηση της εκκίνησης της δράσης είναι οι ίδιοι όπως και για τις άλλες ενέργειες του προγράμματος (ανεπαρκής προετοιμασία το 1994, 1995 και αρχές 1996, αδυναμία των δομών για τον ορισμό, την προετοιμασία, τη διαχείριση και την εφαρμογή της ενέργειας, έλλειψη πείρας των υπουργικών υπηρεσιών όσον αφορά τα προγράμματα που χρηματοδοτούνται από τα διαρθρωτικά ταμεία σε συνδυασμό με την καθυστέρηση πρόσληψης του διαχειριστή του προγράμματος, συχνή αλλαγή των υπευθύνων).

Από τον Απρίλιο 1996, η κατάσταση βελτιώθηκε αισθητά και επιτρέπει κάποια αισιοδοξία όσον αφορά την εφαρμογή της ενέργειας, που έχει αρχίσει ήδη.
ΓΡΑΠΤΗ ΕΡΩΤΗΣΗ E-2219/97 υποβολή: Jesϊs Cabezσn Alonso (PSE) προς την Επιτροπή (30 Iουνίου 1997)

Θέμα: Συνεργασία Ευρωπαϊκής Ένωσης - Μαρόκου

Πιστεύει η Επιτροπή ότι η ανακοινωθείσα πρόθεση της κυβέρνησης του Μαρόκου να μην ανανεώσει την αλιευτική συμφωνία Ευρωπαϊκής Ένωσης - Μαρόκου, η οποία λήγει στο τέλος του 1999, συνδέεται με την εξασφάλιση πλεονεκτημάτων στον τομέα της γεωργίας κατά τη διαπραγμάτευση της Συμφωνίας Συνεργασίας η οποία επίσης λήγει το 1999;

Κοινή απάντηση του κ. Bonino εξ ονόματος της Επιτροπής στις γραπτές ερωτήσεις E-2217/97 και E-2219/97 (18 Σεπτεμβρίου 1997)

Η αλιευτική συμφωνία με το Μαρόκο συνήφθηκε για διάρκεια τεσσάρων ετών η οποία υπολογίζεται από την 1η Δεκεμβρίου 1995, και, κατά συνέπεια, ισχύει μόνο εδώ και ενάμισι χρόνο περίπου. Κατά συνέπεια, η Επιτροπή θεωρεί ότι είναι πρόωρο να αναφερθεί για τη φύση των σχέσεων αλιείας με το Μαρόκο από την 1η Δεκεμβρίου 1999.

Πρώτα πρέπει να εκτιμηθεί εάν έχουν πραγματοποιηθεί οι στόχοι τους οποίους ανέλαβαν τα δύο μέρη στο πλαίσιο της ισχύουσας συμφωνίας και να αξιολογηθεί η ανάπτυξη της συνεργασίας τους στον τομέα της αλιείας, που αποτελεί βασικό στοιχείο των μελλοντικών σχέσεων μεταξύ της Κοινότητας και του Μαρόκου.

Όσον αφορά τις αλιευτικές συμφωνίες που συνήφθησαν από το Μαρόκο με άλλες χώρες, η Επιτροπή δεν διαθέτει πληροφορίες σχετικά με τις προθέσεις των Μαροκινών αρχών όσον αφορά την ανανέωσή τους.

Δεδομένου ότι πρόκειται για ευρωμεσογειακή συμφωνία που καθορίζει μία ένωση μεταξύ της Κοινότητας και των κρατών μελών της αφενός και του Μαρόκου αφετέρου, η Επιτροπή παρατηρεί ότι έχει συναφθεί για απεριόριστη διάρκεια. Είναι γνωστό, εντούτοις, ότι η Κοινότητα και το Μαρόκο έχουν αναλάβει την υποχρέωση να ελέγξουν, από την 1η Ιανουαρίου 2000, την κατάσταση εμπορίου των γεωργικών και αλιευτικών προϊόντων με σκοπό τη μεγαλύτερη απελευθέρωση των συναλλαγών τους από την 1η Ιανουαρίου 2001.
ΓΡΑΠΤΗ ΕΡΩΤΗΣΗ E-2505/97 υποβολή: Mark Watts (PSE) προς την Επιτροπή (18 Iουλίου 1997)

Θέμα: Κοινή Γεωργική Πολιτική και γεωργική απασχόληση

Μπορεί η Επιτροπή να προσκομίσει στοιχεία που να αποδεικνύουν ότι έχει μειωθεί η συνεχής πτώση της γεωργικής απασχόλησης στην Ευρωπαϊκή Ενωση μετά την εφαρμογή της υπόδειξης και/ή των αποζημιώσεων σύμφωνα με τους Στόχους αριθ. 5α) και 5β) της Κοινής Γεωργικής Πολιτικής που αναφέρονται στη γεωργική απασχόληση;

Απάντηση του κ. Fischler εξ ονόματος της Επιτροπής (5 Σεπτεμβρίου 1997)

Κάθε χρόνο παρατηρείται μείωση του εκατοστιαίου ποσοστού του ενεργού πληθυσμού της υπαίθρου και εξαφάνιση ενός ορισμένου αριθμού γεωργικών εκμεταλλεύσεων. Το 1983, ο γεωργικός και δασοκομικός τομέας αντιπροσώπευαν ακόμη 9,3% της συνολικής απασχόλησης. Το 1995, το εκατοστιαίο αυτό ποσοστό μειώθηκε σε 5,5%.

Διάφορα μέτρα τα οποία χρηματοδοτούνται στο πλαίσιο των στόχων 5α, σκοπός του οποίου είναι η επιτάχυνση του ρυθμού της προσαρμογής των γεωργικών φορέων στο πλαίσιο της μεταρρύθμισης της κοινής γεωργικής πολιτικής (ΚΓΠ) και του στόχου 5β ο οποίος αποσκοπεί στη διευκόλυνση της ανάπτυξης και τη διαρθρωτική προσαρμογή των αγροτικών περιοχών, επιτρέπουν τη δημιουργία ή τη διατήρηση των θέσεων απασχόλησης στις αγροτικές περιοχές.

Ανάμεσα στις ενέργειες που χρηματοδοτούνται από το στόχο 5α), η ενίσχυση για την εγκατάσταση των νέων γεωργών χορηγείται σε 23.000 νέους υπευθύνους εκμεταλλεύσεων κατά μέσο όρο, κάθε χρόνο. Οι συνεισφορές οι οποίες χορηγούνται στις επιχειρήσεις μεταποίησης και εμπορίας των γεωργικών και δασοκομικών προϊόντων επιτρέπουν τη διατήρηση ή τη δημιουργία θέσεων απασχόλησης στον τομέα αυτό. Οι αντισταθμιστικές αποζημιώσεις οι οποίες καταβάλλονται στους γεωργούς οι οποίοι ζουν στις ορεινές ή τις μειονεκτούσες περιοχές ενθαρρύνουν τη διατήρηση της απασχόλησης σε περιοχές οι οποίες αντιμετωπίζουν ιδιαίτερες δυσκολίες. Το 1995, περισσότεροι από 1.200.000 γεωργοί απήλαυσαν των ενισχύσεων αυτών.

Τα προγράμματα που χρηματοδοτούνται στο πλαίσιο του στόχου 5β αποσκοπούν κυρίως στην αντιστάθμιση της συνεχούς παρακμής της απασχόλησης στον τομέα της γεωργίας, κυρίως με την ανάπτυξη νέων μικρομεσαίων επιχειρήσεων (ΜΜΕ), του αγροτουρισμού, της παροχής υπηρεσιών και, με την αποκατάσταση των χωριών. Για το σύνολο της περιόδου 1989-1999, η συνολική αξιολόγηση καταλήγει στο ότι, περισσότερες από 500.000 θέσεις απασχόλησης θα έχουν δημιουργηθεί ή διατηρηθεί στις περιφέρειες του στόχου 5β, χάρη στην εκτέλεση των κοινοτικών προγραμμάτων.